ไทยสมุทรออก สะสมทรัพย์ 10/5 ชูผลตอบแทน605%
ไทยสมุทรฯ ส่งกรมธรรม์ &#8220;ไทยสมุทร สะสมทรัพย์ 10/5&#8221; ชูจุดเด่นแผนออมเงินระยะสั้นที่มาพร้อมกับความคุ้มครองสูงสุด 505 % พร้อมรับผลตอบแทนสูงถึง 605% ของจำนวนเงินเอาประกันชีวิต
14 มิ.ย. 2553

ไทยสมุทรฯ ส่งกรมธรรม์ “ไทยสมุทร สะสมทรัพย์ 10/5” ชูจุดเด่นแผนออมเงินระยะสั้นที่มาพร้อมกับความคุ้มครองสูงสุด 505 % พร้อมรับผลตอบแทนสูงถึง 605% ของจำนวนเงินเอาประกันชีวิต 
นางนุสรา บัญญัติปิยพจน์ กรรมการผู้จัดการ บริษัท ไทยสมุทรประกันชีวิต  เปิดเผยว่า บริษัทได้เปิดตัวกรมธรรม์ “ไทยสมุทร สะสมทรัพย์ 10/5” ซึ่งเป็นกรมธรรม์สำหรับผู้ที่ต้องการออมเงินระยะสั้น แต่ได้ผลตอบแทนสูง โดยชำระเบี้ยประกันชีวิตเพียง 5 ปี แต่คุ้มครองนาน 10 ปี สามารถสมัครกรมธรรม์ง่ายๆ เพียงเป็นผู้ที่มีอายุระหว่าง 20-70 ปี ไม่ต้องตรวจสุขภาพและไม่ต้องตรวจ HIV จำนวนเงินเอาประกันขั้นต่ำ 3 หมื่นบาท ขณะที่จำนวนเงินเอาประกันขั้นสูงสุดอยู่ที่  5 ล้านบาทบาท และหากผู้เอาประกันมีชีวิตอยู่จนครบสัญญา จะได้รับผลประโยชน์ความคุ้มครองตลอดอายุสัญญารวมทั้งสิ้น 605% ของจำนวนเงินเอาประกันชีวิต แต่หากผู้เอาประกันเสียชีวิตจะได้รับเงินคืนสูงสุด 505% ของจำนวนเงินเอาประกันชีวิต ทั้งนี้ การชำระเบี้ยประกันเปิดรับเป็นรายปีเท่านั้นโดยใช้อัตราเบี้ยประกันเดียวกันทั้งเพศชายและเพศหญิง
สำหรับผลประโยชน์ความคุ้มครองนั้น กรณีผู้เอาประกันมีชีวิตอยู่จะได้รับเงินคืนปีละ 5% ของจำนวนเงินเอาประกันชีวิต ณ สิ้นปีกรมธรรม์ที่ 1-3 สำหรับสิ้นปีกรมธรรม์ที่ 4-6 จะได้รับเงินคืนปีละ 10% ของจำนวนเงินเอาประกันชีวิต สำหรับสิ้นปีกรมธรรม์ที่ 7-10 จะได้รับเงินคืนปีละ 15% ของจำนวนเงินเอาประกันชีวิต และในวันครบกำหนดสัญญา รับเงินคืน 500% ของจำนวนเงินเอาประกันชีวิต รวมจำนวนเงินที่ผู้เอาประกันชีวิตจะได้รับทั้งสิ้นตลอดอายุสัญญาสูงถึง 605% ของจำนวนเงินเอาประกันชีวิต
กรณีที่ผู้เอาประกันเสียชีวิตระหว่างปีกรมธรรม์ที่ 1 จะได้รับเงินคืน 100% ของจำนวนเงินเอาประกันชีวิต ระหว่างปีกรมธรรม์ที่ 2 จะได้รับเงินคืน 205% ของจำนวนเงินเอาประกันชีวิต ระหว่างปีที่ 3 จะได้รับเงินคืน 305% ของจำนวนเงินเอาประกันชีวิต ระหว่างปีที่ 4 จะได้รับเงินคืน 405% ของจำนวนเงินเอาประกันชีวิต และระหว่างปีที่ 5-10 จะได้รับเงินคืน 505% ของจำนวนเงินเอาประกันชีวิต